עונת 2014/2015 בליגה האירופית

עונת 2014/2015 בליגה האירופית הייתה העונה ה-44 בה מתקיים טורניר הכדורגל האירופאי השני בחשיבותו של אופ"א, והעונה השישית שהתקיימה במתכונת הנוכחית. משחק הגמר של הליגה האירופית 2014/2015 התקיים ב-27 במאי 2015 באצטדיון הלאומי בוורשה, פולין. במשחק גברה האלופה המכהנת סביליה הספרדית על דניפרו דניפרופטרובסק האוקראינית בתוצאה 2–3, וזכתה בתואר בפעם הרביעית בתולדותיה ובפעם השנייה ברציפות. החל מעונה זו, נדרשו המועדונים המשתתפים לעמוד בתקנות אופ"א לתחרות כלכלית הוגנת על מנת להשתתף במפעל. כמו כן, בעונה זו השתתפה במפעל לראשונה קבוצה מגיברלטר, לאחר קבלתה של התאחדות הכדורגל שלה כחברה ה-54 באופ"א בקונגרס אופ"א במאי 2013. קבוצת קולג' יורופה, סגנית מחזיקת גביע רוק, הייתה לנציגה הראשונה של גיברלטר במפעל. שינוי נוסף שהחל במפעל בעונה זו, היה העפלתה של הזוכה במפעל לליגת האלופות בעונה הבאה, אם לא הצליחה לעשות זאת דרך הליגה המקומית. הזכייה הבטיחה למעפילה מקום בשלב הפלייאוף של המוקדמות, לכל הפחות. עם זאת, מכיוון שברצלונה זכתה בעונת 2014/2015 בליגת האלופות, וכן השיגה את הכרטיס לשלב הבתים בעונה הבאה דרך הליגה, התפנה המקום השמור לה בשלב הבתים, זכתה סביליה בכרטיס הכניסה הישיר לשלב הבתים של עונת 2015/2016 בליגת האלופות. שינויים נוספים שהוכנסו בעונה זו היו מחיקת מניין הכרטיסים הצהובים עם תום שלב רבע הגמר ואיפוס הספירה לקראת שלב חצי הגמר, וכן השימוש בספריי לסימון קו החומה על ידי השופטים. בכינוס חירום שערכה אופ"א ב-17 ביולי 2014, נקבע כי מועדונים מרוסיה ומאוקראינה לא יוכלו לעלות בהגרלה זו מול זו בעקבות מלחמת האזרחים באוקראינה, ועד להודעה חדשה. כמו כן נקבע כי מועדונים מישראל לא יוכלו לארח משחקים במפעל בעקבות המצב הביטחוני ששרר בארץ בתקופת מבצע צוק איתן. ארבע קבוצות ישראליות לקחו חלק בטורניר: הפועל באר שבע והפועל תל אביב הצטרפו בשלב המוקדמות השני והודחו כבר בשלב זה, עירוני קריית שמונה הצטרפה והודחה בשלב המוקדמות השלישי, ומכבי תל אביב הצטרפה בשלב הפלייאוף של המוקדמות לאחר הדחתה ממוקדמות ליגת האלופות, והודחה כבר בשלב זה. אף קבוצה ישראלית לא המשיכה לשלב הבתים בעונה זו. כל ההגרלות התקיימו במשרדי אופ"א בניון, שווייץ, למעט אם נאמר אחרת ההגרלה נערכה ב-23 ביוני 2014. הסיבוב הראשון נערך ב-1 וב-3 ביולי, והסיבוב השני נערך ב-8, ב-10 וב-11 ביולי 2014. מודגש =ניצח הסיבוב הראשון נערך ב-17 ביולי והסיבוב השני נערך ב-22 וב-24 ביולי 2014. מודגש =ניצח ההגרלה נערכה ב-18 ביולי 2014. הסיבוב הראשון נערך ב-31 ביולי, והסיבוב השני נערך ב-7 באוגוסט 2014. מודגש =ניצח ההגרלה נערכה ב-8 באוגוסט 2014. הסיבוב הראשון נערך ב-20 וב-21 באוגוסט והסיבוב השני נערך ב-28 באוגוסט 2014. מודגש =ניצח הגרלת שלב הבתים נערכה במונקו ב-29 באוגוסט 2014. 48 קבוצות חולקו ל-4 דרגים, לפי מיקומם בדירוג אופ"א לקבוצות, כאשר האלופה המכהנת משובצת אוטומטית בדרג הראשון. הקבוצות הוגרלו ל-12 בתים כאשר בכל בית 4 קבוצות, אחת מכל דרג, כאשר שתי קבוצות מאותה מדינה לא יכולות לשחק באותו בית. בכל בית נפגשו הקבוצות פעמיים (בית וחוץ). 26 מדינות בסך הכול שלחו נציגות לשלב הבתים, ו-15 מועדונים ערכו את הופעת הבכורה שלהן בשלב הבתים של הליגה האירופית (לא כולל הופעות בשלב הבתים של גביע אופ"א במתכונתו הישנה). אחת מהן, וולפסבורג, כבר השתתפה בעבר בשלב הנוקאאוט הראשון (32 האחרונות), אך הגיעה אליו מהמקום השלישי בשלב הבתים בעונת 2009/2010 בליגת האלופות. לשלב 32 האחרונות מגיעות שתי הקבוצות הראשונות מכל בית (בסך הכול 24 קבוצות), אליהן מצטרפות שמונה הקבוצות שסיימו במקום השלישי בביתן בשלב הבתים של ליגת האלופות. 32 הקבוצות שהעפילו לשלב זה יחולקו לשני דרגים על פי ניקוד של קבוצות מדורגות (12 הקבוצות שסיימו במקום הראשון משלב הבתים וארבע הקבוצות הטובות מהמקום שלישי בליגת האלופות) ולא מדורגות (12 הקבוצות שסיימו במקום השני משלב הבתים וארבע הקבוצות הנוספות מהמקום השלישי בליגת האלופות). הקבוצות המדורגות בהגרלה אירחו את משחק הגומלין. קבוצות שנפגשו בשלב הבתים, או קבוצות מאותה המדינה, לא יכולות להיפגש ביניהן בשלב זה. הגרלת הסיבוב נערכה ב-15 בדצמבר 2014. הסיבוב הראשון נערך ב-19 בפברואר, והסיבוב השני ב-26 בפברואר 2015. הגרלת הסיבוב נערכה ב-27 בפברואר 2015. הסיבוב הראשון נערך ב-12 במרץ, והסיבוב השני ב-19 במרץ 2015. הגרלת הסיבוב נערכה ב-20 במרץ 2015. הסיבוב הראשון נערך ב-16 באפריל, הסיבוב השני ב-23 באפריל 2015. הגרלת חצי הגמר והגמר (לקביעת הקבוצה "המארחת" בגמר מסיבות אדמיניסטרטיביות) נערכה ב-24 באפריל 2015. הסיבוב הראשון נערך ב-7 במאי, והסיבוב שני נערך ב-14 במאי 2015. משחק הגמר נערך ב-27 במאי 2015 באצטדיון הלאומי, ורשה, פולין. ערך מורחב – גמר הליגה האירופית 2015 הצופים הטכניים של אופ"א, קבוצת המומחים מטעם אופ"א ובהם אלכס פרגוסון ולארס לאגרבק שצפו במשחקי הטורניר, בחרו את 18 השחקנים שהרכיבו את נבחרת העונה של הטורניר. 11 מתוכם היו שחקני הפינאליסטיות, סביליה ודניפרו. עונת 2014/2015 בליגת האלופות גמר הליגה האירופית 2015 מדיה וקבצים בנושא עונת 2014/2015 בליגה האירופית בוויקישיתוף אתר האינטרנט הרשמי של עונת 2014/2015 בליגה האירופית באתר אופ"א סביליה זכתה בליגה האירופית אחרי ניצחון 2:3 בגמר על דניפרו, באתר וואלה, 27 במאי 2015 סדר המשחקים המקורי שונה לאחר ההגרלה סדר המשחקים המקורי שונה לאחר ההגרלה בעקבות מבצע צוק איתן Experts' UEFA Europa League squad of the season, UEFA.com, 28 May 2015